text: Efterlyst 15-årig fundet i god behold
  16 april 2018 kl. 15.23
  Efterlyst 15-årig er fundet i god behold.
  
  Politiet oplyser til TV SYD, at den 15-årige Casper Jonas Møller Sørensen nu er i politiets varetægt, og at han har det godt.
  - Han er fundet og sidder nu hos Østjyllands Politi på Politigården i Randers. Ansatte fra det opholdssted, han stak af fra, er nu på vej for at hente ham, siger vagtchef Jørn Lindhardt.
  Siden den 7. april har den unge mand har været forsvundet fra sit opholdssted i Jelling. Den 14. april udsendte Sydøstjyllands Politi en efterlysning af ham, og i weekenden var der livstegn fra ham. Her var han i kontakt med sin mor via tjenesten Messenger.
  Jørn Lindhardt, vagtchef, Sydøstjyllands Politi: "Han fortalt sin mor, at han havde det godt, men at han havde brug for nogen tid alene."
  - Han fortalt sin mor, at han havde det godt, men at han havde brug for nogen tid alene, fortalte vagtchef Jørn Lindhardt tidligere mandag.
  - Det er en glædelig udgang på denne sag. Nu er vi tæt på, at det ikke længere er en efterlysningssag for politiet, siger vagtchefen til TV SYD.
  
  